
RAPORT

asupra proiectului de Lege privind aprobarea Ordonanţei de urgenţă  a  Guvernului nr.25/2006 pentru aprobarea nivelului sprijinului acordat producătorilor agricoli pentru achiziţionarea de motorină în vederea efectuării lucrărilor agricole mecanizate de înfiinţare şi întreţinere 
a unor culturi agricole ce se înfiinţează în primăvara anului 2006, 
precum şi pentru aprobarea suplimentării cu suma de 200 milioane lei (RON) a Programului „Dezvoltarea durabilă a sectorului vegetal, 
a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale 
trebuie să le pună în aplicare”
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond în procedură de urgenţă cu proiectul de Lege privind aprobarea Ordonanţei de urgenţă  a  Guvernului nr.25/2006 pentru aprobarea nivelului sprijinului acordat producătorilor agricoli pentru achiziţionarea de motorină în vederea efectuării lucrărilor agricole mecanizate de înfiinţare şi întreţinere a unor culturi agricole ce se înfiinţează în primăvara anului 2006, precum şi pentru aprobarea suplimentării cu suma de 200 milioane lei (RON) a Programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”, transmis cu adresa nr.PL.X 424 din 8 mai 2006 şi înregistrat sub nr.24/277/08.05.2006. 

Ordonanţa are ca obiect de reglementare stabilirea nivelului sprijinului acordat producătorilor agricoli pentru achiziţionarea de motorină în vederea efectuării lucrărilor agricole mecanizate de înfiinţare şi întreţinere a unor culturi agricole ce se înfiinţează în primăvara anului 2006, precum şi aprobarea suplimentării cu suma de 200 milioane lei a Programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei pentru buget, finanţe şi bănci, avizul favorabil al Comisiei juridice, de disciplină şi imunităţi.

Proiectul de Lege privind aprobarea Ordonanţei de urgenţă  a  Guvernului nr.25/2006 pentru aprobarea nivelului sprijinului acordat producătorilor agricoli pentru achiziţionarea de motorină în vederea efectuării lucrărilor agricole mecanizate de înfiinţare şi întreţinere a unor culturi agricole ce se înfiinţează în primăvara anului 2006, precum şi pentru aprobarea suplimentării cu suma de 200 milioane lei (RON) a Programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare” face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dumitru Cosmescu – director general în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu 16 voturi pentru şi 9 voturi împotrivă, în forma prezentată de Senat, în şedinţa din 23 mai 2006. Amendamentele respinse sunt cuprinse în anexă.
Proiectul de Lege a fost adoptat de Senat în şedinţa din 27 aprilie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
     Preşedinte,





Secretar,

Dr. Atilla KELEMEN



  Ioan MUNTEANU

Întocmit: Consilier, Dr. Anton PĂŞTINARU

                 Expert, Adrian GOŢA 
















Anexă

AMENDAMENTE RESPINSE

	Nr. crt.
	Text ordonanţă


	Text Senat
	Text propus de Comisie

(autorul amendamentului)
	1. Motivarea pro

2. Motivarea contra

	0
	1
	2
	3
	4

	1.
	Art.1. – (1) Pentru efectuarea lucrărilor agricole mecanizate de înfiinţare şi întreţinere a unor culturi agricole ce se însămânţează în primăvara anului 2006, se acordă producătorilor agricoli un sprijin financiar de 0,7 lei (RON) pentru achiziţionarea de motorină, denumit în continuare sprijin financiar.
	_______________
	Art.1. – (1) Pentru efectuarea lucrărilor agricole mecanizate de înfiinţare şi întreţinere a unor culturi agricole ce se însămânţează în primăvara anului 2006, se acordă producătorilor agricoli un sprijin financiar de 1 leu (RON) pentru achiziţionarea de motorină, denumit în continuare sprijin financiar.
Grup PSD din Comisie
	1. Terenurile agricole nu sunt cultivate în acest moment.
2. Lipsă fişă financiară (prevederile art.15 din Legea nr.500/2002) 

	2.
	Art.2. – Suma aferentă plăţii sprijinului financiar în anul 2006 este de 160 milioane lei (RON) şi se asigură de la bugetul de stat, prin bugetul Ministerului Agriculturii, Pădurilor şi Dezvoltării Rurale pe anul 2006, în cadrul programului „Dezvoltare durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”. 
	__________
	Art.2. – Suma aferentă plăţii sprijinului financiar în anul 2006 este de 460 milioane lei (RON) şi se asigură de la bugetul de stat, prin bugetul Ministerului Agriculturii, Pădurilor şi Dezvoltării Rurale pe anul 2006, în cadrul programului „Dezvoltare durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”. 

Grup PSD din Comisie
	1. Terenurile agricole nu sunt cultivate în acest moment.

2. Lipsă fişă financiară (prevederile art.15 din Legea nr.500/2002) 

